open-index/open-wikipedia-markdown huggingface dataset:
திணை மயக்கம்

அகத்திணைப் பாடல்களில் திணை என்பது வாழ்க்கையின் உரிப்பொருளைக் கொண்டு தீர்மானிக்கப்படும். 

இந்த உரிப்பொருள் மயங்குவது இல்லை.  முதற்பொருள் நிலம், பொழுது என இருவகைப்படும். இவற்றில் நிலம் மயங்காது.  ஏனையவை மயங்கும். 

ஒரு நிலத்துக்கு உரிய பூ வேறு நிலத்தில் பூக்க வாய்ப்பு உண்டு. நெய்தல் பூ மருத நிலத்தில் பூக்கும். ஒரு நிலத்துக்கு உரிய பறவை வேறு நிலந்நிலும் பறக்கும். இப்படி வரும்போது அந்தப் பூவையும், புள்ளையும் அந்தந்த நிலத்தோடு சாரத்திப் பொருள் உணர்ந்துகொள்ளவேண்டும். காலமும் அப்படித்தான். குறிஞ்சி நிலத்துக்கு உரிய யாமம் என்னும் சிறுபொழுதும், கூதிர் என்னும் குளிர்காலமும் பிற நிலங்களிலும் வருமல்லவா?  இப்படி வருவதுதான் **திணை மயக்கம்**.
## [[நம்பி அகப்பொருள்|நம்பியகப்பொருள்]] விளக்கம்
ஐந்திணைக்கு உரிய எல்லாப் பொருளும் திணைமயக்கமாக வரும் என நாற்கவிராச நம்பி குறிப்பிடுகிறார்.  இதற்கு எழுதப்பட்ட உரை எந்தப் பொருள் எந்தத் திணையில் மயங்கி வந்துள்ளது என்பதை விளக்கிப், பல மேற்கோள் பாடல்களைத் தந்துள்ளது.

## மயங்கி வந்த பாடல்கள்
* நெய்தல் நிலத்தில் முல்லைக்கு உரிய மாலைப் பொழுது 
* பாலைத்திணைப் பாட்டில் மருதத் திணைக்கு உரிய ஊடல் என்னும் உரிப்பொருள். 
* பாலைத்திணைப் பாட்டில் இரங்கல் என்னும் நெய்தல் உரிப்பொருள்.  
* முல்லைத்திணைப் பாட்டில் மருதத் திணைக்கு உரிய ஊடல் உரிப்பொருள். 
* முல்லைத்திணைப் பாட்டில் நெய்தல் திணைக்கு உரிய இரங்கல் உரிப்பொருள். 

மேலும் சிலவற்றைச் சிற்றட்டகம் மூலத்தில் காணலாம். 

## அடிக்குறிப்பு

பகுப்பு:தொல்காப்பியம்
பகுப்பு:அகப்பொருளிலக்கணம்
பொருள் இலக்கணப் பகுப்புகள்

வாழ்க்கை ஒரு பொருள். சொல் வகையில் இதனைத் தொழிற்பெயர் என்பர். தமிழ் மொழியை எழுதப்பட்ட எழுத்திலக்கணமும், பேசப்பட்ட சொல்லிலக்கணமும் கண்டனர், தொல்காப்பியர் போன்ற மொழியியலாளர்கள். வாழ்க்கைக்கு, வாழ்க்கை பற்றிய பாடல்களுக்கு இலக்கணம் கண்டது தமிழ்மொழி ஒன்றே.

இதன் பகுப்புகள் தொல்காப்பியத்தில் இவ்வாறு அமைந்துள்ளன.

:பொருள் (2) அகப்பொருள், புறப்பொருள்

:அகப்பொருள் (2) களவு, கற்பு (கைகோள் என்னும் ஒழுக்கம்)
:அகப்பொருள் (7) கைக்கிளை, அன்பின் ஐந்திணை, பெருந்திணை
:அன்பின் ஐந்திணை (5) குறிஞ்சி, முல்லை, மருதம், நெய்தல், பாலை
:அன்பின் ஐந்திணை (3) முதல், கரு, உரி (பொருள்)
:முதல்பொருள் (2) நிலம், பொழுது
:நிலம் (4) நானிலம் (பாலைக்கு நிலம் இல்லை)
:பொழுது (2) பெரும்பொழுது, சிறுபொழுது (ஒவ்வொன்றிலும் 6 பிரிவுகள்)
:கருப்பொருள் (8+) தெய்வம், உணா, மா, மரம், புள், செய்தொழில், பறை, யாழின் பகுதி முதலானவை
:உரிப்பொருள் (5) புணர்தல், இருத்தல், ஊடல், இரங்கல், பிரிவு

:புறப்பொருள் (7) வெட்சி, வஞ்சி, உழிஞை, தும்பை, வாகை, காஞ்சி, பாடாண்

பகுப்பு:தொல்காப்பியம்
சுனில் கங்கோபாத்யாயா

**சுனில் கங்கோபாத்யாயா ** (*Sunil Gangopadhyay*) அல்லது **சுனில் கங்குலி** ( *Shunil Gônggopaddhae*,  செப்டம்பர் 7,  1934&nbsp;–&nbsp;அக்டோபர் 23, 2012) ஓர்  இந்திய வங்காள மொழிக் கவிஞரும் எழுத்தாளரும் ஆவார். தற்போது வங்காள தேசத்தில் உள்ள ஃபரீத்பூரில் பிறந்த கங்கோபாத்யாயா வங்காள இலக்கியத்தில் கொல்கத்தா பல்கலைக்கழகத்திலிருந்து முதுகலைப் பட்டம் பெற்றவர். 1953இல் தம்முடைய சில நண்பர்களுடன் *கிருத்திபாஸ்* என்ற வங்காள கவிதை இதழ் ஒன்றை துவக்கினார். பின்னர் பல்வேறு பிரசுரங்களுக்கு தமது ஆக்கங்களை  எழுதியுள்ளார்.

காகாபாபு என்ற கற்பனை கதாபாத்திரத்தை உருவாக்கி பல புதினங்களை தொடர்ந்து எழுதினார்; இத்தொடர்கள் சிறுவர்களிடையே மிகுந்த வரவேற்பைப் பெற்றன.  *அந்த நாட்கள்* (செய் சமோய்) என்ற தமது புதினத்திற்கு 1985ஆம் ஆண்டில்  *[[சாகித்திய அகாதமி விருது]]* பெற்றார். *நீல் லோகித்*, *சனாதன் பதக்*, மற்றும் *நீல் உபாத்யாயா* என்ற புனைபெயர்களில் அவர் எழுதி வந்தார்.

## சான்றுகள்

## வெளி இணைப்புகள்

* 
*  
* Website of Krittibas Patrika
* The South Asian Literary recordings project

பகுப்பு:வங்காள எழுத்தாளர்கள்
பகுப்பு:1934 பிறப்புகள்
பகுப்பு:2012 இறப்புகள்
பகுப்பு:கொல்கத்தா எழுத்தாளர்கள்
பகுப்பு:சரஸ்வதி சம்மான் விருது பெற்றவர்கள்
பாலைப் பண்

தமிழர் பொருள் இலக்கணத்தை அகப்பொருள் புறப்பொருள் என இரண்டாகப் பகுத்துக்கொண்டனர். அகப்பொருளை முதல், கரு, உரி என மூன்றாகப் பகுத்துக்கொண்டனர். கருப்பொருளைத் தொல்காப்பியர் தெய்வம், உணா, மா, மரம், புள், செய்தொழில், பறை, யாழின் பகுதி முதலானவை எனக் குறிப்பிடுகிறார்.   நம்பி அகப்பொருள் கருப்பொருள் 14 என வரையறுத்துக்கொண்டுள்ளது.  இவற்றில் பறை, யாழ், பண் என்பன  தமிழரின் இசை பற்றியவை. இதன் வழி ஐந்தொழுக்கப் பண்பாட்டுக்கும் ஐந்து வகையான பறைகளும், யாழிசைகளும், பச்களும் தோன்றின. இவற்றில் பாலைப்பறை, பாலையாழ், பாலைப்பண் என்பன பிரிவை உணர்த்துவன.

தலைவன் பரத்தை வீட்டில் வாழும்போது அவன் பிரிவைத் தலைவிக்குச் சொல்வதுபோல் காலை வேளையில் தலைவி வீட்டு வாயிலில் நின்றுகொண்டு பாலைப்பண் பாடுகிறான். இந்தப் பண் பிரிவை உணர்த்துவதைத் தலைவி உணர்ந்துகொள்கிறாள். இந்தப் பண்ணைப் பரத்தை வீட்டில் பாடிவிட்டு, என் வீட்டுக்கு முன் ‘மாலைப்பண்’ (முல்லைப்பண்) பாடக்கூடாதா என்று பாணனிடம் கேட்கிறாள். மாலைப்பண் ஆயர் ஆனிரைகளுடன் மாலை வேளையில் இல்லம் மீள்வதை உணர்த்தும் பண். 

மாதவி நடனம் ஆடும்போது ஆடல், இசை, நூல், தண்ணுமை, குழல், யாழ் ஆகியவற்றில் வல்ல ஆசிரியர்கள் அரங்கில் இருந்து இசை கூட்டித் தந்தனர். யாழிசைப் புலவன் 14 நரம்பு கொண்ட ‘செம்முறைக் கேள்வி’ என்னும் செங்கோட்டு யாழில் இசைத்தான். அவன் படுமலை, செவ்வழி, அரும்பாலை, மேற்செம்பாலை, மேற்பாலை ஆகிய பண்களைக் கூட்டிப் பாடினான். 
## அடிக்குறிப்பு

பகுப்பு:தமிழிசை
வந்தார்கள் வென்றார்கள் (நூல்)

**வந்தார்கள் வென்றார்கள்** பிரபல எழுத்தாளரும் கார்ட்டுனிஸ்ட்டுமான மதன் அவர்களால் எழுதப்பட்ட வரலாற்று நூலாகும். இதனை ஜுனியர் விகடன் தொடராக வெளியிட்டது. மக்களின் வரவேற்பினைப் பெற்ற இத்தொடர், விகடன் பதிப்பகத்தாரால் நூலாகவும் வெளியிடப்பட்டது. இந்த நூலுக்கு எழுத்தாளர் சுஜாதா அணிந்துரை எழுதியிருந்தார்கள்.

தைமூர் வரலாற்றிலிருந்து, இந்தியாவினை ஆண்ட பாபர், அக்பர் முதலானோர்களின் வரலாற்றினையும் இந்நூல் விவரிக்கிறது.

## பாலசுப்ரமணியன் கருத்து

விகடன் ஆசிரியரான பாலசுப்ரமணியன் இத்தொடர் ஜூனியர் விகடனில் வரதொடங்கிய போது வடஇந்தியாவில் பாபர் மசூதி சர்ச்சை பெரிய அளவில் இருந்ததாக குறிப்பிடுகிறார்.

## ஒலிப்புத்தகம்

வந்தார்கள் வென்றார்கள் நூலை கிழக்குப் பதிப்பகம் ஒலிப் புத்தக வடிவிலும் வெளியிட்டிருக்கிறது.

## வெளி இணைப்புகள்
* மதனுக்கு ஒரு பகிரங்கக் கடிதம் 

## மேற்கோள்கள்

பகுப்பு:விகடன் பிரசுர நூல்கள்
பகுப்பு:முகலாயப் பேரரசு குறித்த நூல்கள்
டாக்டர் விகடன்

**டாக்டர் விகடன்** விகடன் குழுமத்திலிருந்து வெளிவரும் மருத்துவ இதழாகும்.

ஃபிட்னஸ், ஸ்பெஷல், டாக்டர் கைடன்ஸ், டயட் டைம்ஸ், தொடர், ட்ரீட்மென்ட்ஸ், மாற்று மருத்துவம், கன்சல்டிங் ரூம், டிடெயில் டிப்ஸ் போன்ற பகுதிகளை உள்ளடக்கியது. மருத்துவம் சம்மந்தப்பட்ட நகைச்சுவை துணுக்குகளும் இந்த இதழில் இடம் பெருகின்றன. அத்துடன் நடைமுறை நோய்கள் பற்றி விழிப்புணர்வு கட்டுரைகளும், பிரபலங்களின் மருத்துவ குறிப்புகளும் இணைக்கப்படுகின்றன.

## மேற்கோள்கள்


## வெளி இணைப்பு
* முகநூலில் டாக்டர் விகடன்
* டாக்டர் விகடன்

பகுப்பு:தமிழ்நாட்டுத் தமிழ் இதழ்கள்
மோட்டார் விகடன்

**மோட்டார் விகடன்** விகடன் குழுமத்திலிருந்து வெளிவரும் வாகன அமைப்புகள், மற்றும் செயற்பாடுகள் குறித்த செய்திகள் வழங்கும் இதழாகும். ஸ்பெஷல், கார்ஸ், பைக்ஸ், தொடர்கள், ரேஸ் போன்ற பகுதிகளை உள்ளடக்கியது. வாகனங்கள் சம்மந்தப்பட்ட நகைச்சுவை துணுக்குகளும் இந்த இதழில் இடம் பெருகின்றன. அத்துடன் புதிய ரக வாகனங்கள் பற்றிய கட்டுரைகளும் இணைக்கப்படுகின்றன. மோட்டார் கிளினிக், மோட்டார் நியூஸ், நெட்டகாசம் போன்ற தொடர்கள் பிரபல்யமானவை.

## மேற்கோள்கள்


பகுப்பு:இதழ்கள்
பசுமை விகடன்

**பசுமை விகடன்** விகடன் குழுமத்திலிருந்து வெளிவரும் வேளாண்மை மற்றும் சுற்றுச்சூழல் செய்திகளுக்கான இதழாகும். மகசூல், சிறப்பு கட்டுரை, நாட்டு நடப்பு, தொடர்கள் போன்ற பகுதிகளை உள்ளடக்கியது. வேளாண்மை சம்மந்தப்பட்ட துணுக்குகளும் இந்த இதழில் இடம் பெருகின்றன. அத்துடன் சுற்றுச்சூழல் பற்றி விழிப்புணர்வு கட்டுரைகளும், வேளாண் வல்லுனர்களின் குறிப்புகளும் இணைக்கப்படுகின்றன.

## மேற்கோள்கள்


பகுப்பு:வேளாண்மைத் தமிழ் இதழ்கள்
ஜஸ்பால் பட்டி

**ஜஸ்பால் சிங் பட்டி** (*Jaspal Singh Bhatti*, இந்தி: *जसपाल भट्टी*  3 மார்ச்சு, 1955 – 25 அக்டோபர், 2012) பொதுமக்களின் சிக்கல்களை தமது அங்கத நாடகங்கள் மூலம் வெளிப்படுத்திய புகழ்பெற்ற ஓர் இந்தியத் தொலைக்காட்சி  ஆளுமை ஆவார்.  இந்தி மொழியிலும் பஞ்சாபி மொழியிலும் அமைந்த அவரது தொலைக்காட்சித் தொடர்கள் *பிளாப் ஷோ*, *உல்ட்டா புல்ட்டா* ஆகியன 1980களிலும் 1990களிலும் இந்திய தேசியத் தொலைக்காட்சியான தூர்தர்சனில் பெரும் வரவேற்பைப் பெற்றன.

அவரது கடைசி திரைப்படமாக அமைந்த மின்வெட்டைக் கேலி செய்யும் *பவர்கட்* என்ற திரைப்பட விளம்பரத்திற்காக பயணிக்கையில் சாலை விபத்தில் அக்டோபர் 25, 2012 அன்று உயிரிழந்தார்.

## துவக்க காலம்
ஜஸ்பால் பட்டி மார்ச்சு 3, 1955இல் அம்ரிதசரசில் ஓர் இராசபுத்திர சீக்கிய குடும்பத்தில் பிறந்தார்.   பஞ்சாபின் தலைநகர் சண்டிகரில் உள்ள *பஞ்சாப் பொறியியல் கல்லூரியில்* மின்னியல் பொறியாளராகப் பட்டம் பெற்றார். தனது கல்லூரி நாட்களிலேயே அவர் நடத்திய தெருவோர நாடகங்களான *நான்சென்சு கிளப்* போன்றவை புகழ் பெற்றிருந்தன. இவை பெரும்பாலும் சமூகத்தில் நிலவிய ஊழலைக் கேலி செய்து அங்கத நடையில் அமைந்திருந்தன. சண்டிகரிலிருந்து வெளியான *த டிரிப்யூன்* என்ற செய்தித்தாளுக்குப்  பகடிப்பட ஓவியராக பணி புரிந்து வந்தார். பின்னர் தொலைக்காட்சித் தொடர்கள் *பிளாப் ஷோ* மற்றும் *உல்ட்டா புல்ட்டா* மூலம் நாடெங்கும் அறியப்பட்டார்.

## சான்றுகள்

## வெளி இணைப்புகள்
* Official Site Jaspal Bhatti's Official Website
*  
* Official Blog  Jaspal Bhatti's Official Blog
* Jaspal Bhatti Official Youtube Page

பகுப்பு:2012 இறப்புகள்
பகுப்பு:1955 பிறப்புகள்
பகுப்பு:இந்தியத் திரைப்பட நடிகர்கள்
பாட்டி

**பாட்டி** என்னும் சொல் பழந்தமிழில் இருவேறு பொருள்களையும், இன்றைய தமிழில் முறைப்பெயரையும் குறிக்கும் சொல்லாகப் பயன்படுத்தப்பட்டு வந்துள்ளது. 'பாட்டி' என்ற சொல் இன்றைய தமிழில் பெற்றோரின் தாயைக் குறிக்கிறது.

## பழந்தமிழில்
### அகத்திணை வாயில்
அகத்திணை மாந்தர்களில் அகத்திணை வாயிலாகச் செயல்படுவோரில் ‘பாட்டி’ என்பவரும் ஒருவர்.  இங்குப் பாட்டி என்னும் சொல் பாடினியைக் குறிக்கும்.  கற்பு வாழ்க்கையில் தலைவியின் ஊடல் தீர்க்கப் பாணன் உதவுவது போலப் பாடினியும் உதவுவாள் எனத் தெரிகிறது. **பண் பாடுபவன் பாணன். பண் பாடுபவள் பாடினி அல்லது பாட்டி.** 
### '''மீனவப்பெண்'''
பாணன் வரால் மீனைக் கொடுத்து நறவுக் கள்ளைப் பண்டமாற்றாக வாங்கி உண்டு வேட்டைக்குச் செல்வதை மறந்து படுத்துக் கிடந்தவனுக்குப் ‘பாட்டி’ (பாடினி) ஆம்பல் இலையில் சுடச்சுடப் பொங்கல் சோறும், இனிப்பும் புளிப்பும் கலந்த பிரம்புப் பழமும் விடியல் பொழுதில் இட்டு உண்ணச் செய்வாளாம். 
### பெண்நாய், பெண்பன்றி
விலங்கினத்தில் பெண்ணைக் குறிக்கும் சொற்கள் எனத் தொல்காப்பியர் 13 பெயர்களைக் குறிப்பிடுகிறார். அவற்றில் ஒன்று ‘பாட்டி’. 

பெண் நாயையும், பெண் பன்றியையும் பாட்டி என வழங்கி வந்தனர். 
## அடிக்குறிப்புகள்

பகுப்பு:தமிழர் வாழ்வியல்
பகுப்பு:தொல்காப்பியம்
த கிரேட் டிபேட்டர்ஸ்

***த கிரேட் டிபேட்டர்ஸ்*** (*The Great Debaters*) என்பது ஓப்ரா வின்ஃப்ரே தயாரிப்பிலும் டென்செல் வாஷிங்டன் நடிப்பிலும் 
2007 இல் வெளியாகிய ஓர் அமெரிக்க வாழ்க்கை வரலாற்றுத் திரைப்படம் ஆகும். இத் திரைப்படம் *அமெரிக்கன் லெகசி* சஞ்சிகையின் 1997 ஆண்டு பதிப்பில் வெளியாகிய *வில்லி பாடசாலை* விவாத குழு பற்றிய கட்டுரையினை அடிப்படையாகக் கொண்டு உருவானது.

பொராஸ்ட் வைட்டேக்கர், நேட் பாக்கர், யூர்னி ஸ்மொலட், டென்சல் வைட்டேக்கர் ஆகியோரின் துணை நடிப்பிலும் உருவான இத்திரைப்படம் டிசம்பர் 25, 2007 அன்று வெளியானது.

## கதை
இத்திரைக்கதை 1930 களில் தெற்பகுதி அமெரிக்க வெள்ளையர்களுக்கு இணையாக, வரலாற்று கருப்பின *வில்லி பாடசாலை* அணியினரை உருவாக்க விவாத பயிற்றுவிப்பாளர் மெல்வின் பி. டொல்சன் மேற்கொண்ட முயற்சிகளின் உண்மைக் கதையினை மையமாகக் கொண்டு தயாரிக்கப்பட்டது.

## உசாத்துணை

*  Original article about Melvin Tolson's Wiley College debate team.
*  Another very detailed article on the team and the film.

## வெளி இணைப்புகள்
* 
* 
* 
* 
* 
* 

பகுப்பு:2007 திரைப்படங்கள்
பகுப்பு:உண்மை நிகழ்வுகளைத் தழுவிய திரைப்படங்கள் - அமெரிக்கா
பகுப்பு:அமெரிக்க நாடகத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
முதலாம் கிரகோரி (திருத்தந்தை)

**திருத்தந்தை முதலாம் கிரகோரி** (இலத்தீன்: Gregorius I) (சுமார். 540 – 12 மார்ச் 604), அல்லது **பெரியா கிரகோரி**, என்பவர் கத்தோலிக்க திருச்சபையின் திருத்தந்தையாக 3 செப்டம்பர் 590 முதல் தன் இறப்பு வரை இருந்தவர் ஆவார். இவர் தனது எழுத்துகளுக்காக மிகவும் அறியப்படுகின்றார்

இவர் கிறித்தவ வழிபாட்டினை சீறமைத்து ஒழுங்குபடுத்தியதால் நடுக் காலம் முழுவதும் இவர் *கிறித்தவ வழிபாட்டின் தந்தை* என அழைக்கப்பட்டார்.

இவரே கத்தோலிக்க மடங்களில் வாழ்ந்த அனுபவமுடைய முதல் திருத்தந்தை. இவர் மறைவல்லுநராகவும், திருச்சபைத் தந்தையர்களுல் ஒருவராகவும் கருதப்படுகின்றார். கத்தோலிக்க திருச்சபை, கிழக்கு மரபுவழி திருச்சபை, ஆங்கிலிக்க ஒன்றியம் மற்றும் சில லூதரனிய திருச்சபைகளில் இவர் புனிதர் என ஏற்கப்படுகின்றார். இவர் இறந்த உடனேயே மக்களின் பலத்த ஆதரவால் புனிதர் பட்டம் பெற்றார். சீர்திருத்தத் திருச்சபையினைச் சேர்ந்த ஜான் கால்வின் இவரைப்பற்றிக்கூறும் போது, இவரே கடைசியாக இருந்த நல்ல திருத்தந்தை எனக்கூறுகின்றார். இசையமைப்பாளர்கள், பாடகர்கள், மாணவர்கள் மற்றும் ஆசிரியர்களுக்கு இவர் பாதுகாவலராகக் கருதப்படுகின்றார்.

## ஆதாரங்கள்


பகுப்பு:540 பிறப்புகள்
பகுப்பு:இத்தாலியின் கிறித்தவப் புனிதர்கள்
பகுப்பு:இத்தாலிய திருத்தந்தையர்கள்
பகுப்பு:கத்தோலிக்க மறைவல்லுநர்கள்
பகுப்பு:திருச்சபைத் தந்தையர்கள்
பகுப்பு:பெனடிக்டன் சபையினர்
பகுப்பு:604 இறப்புகள்
பகுப்பு:கிறித்தவ சித்தர்கள்
க. துரைரத்தினம்

**கதிர்ப்பிள்ளை துரைரத்தினம்** (*Kathiripillai Thurairatnam*, 10 ஆகத்து 1930 - 23 செப்டம்பர் 1995) இலங்கைத் தமிழ் அரசியல்வாதியும் நாடாளுமன்ற உறுப்பினரும் ஆவார்.

## ஆரம்ப வாழ்க்கை
துரைரத்தினம் யாழ்ப்பாணம், தொண்டைமானாற்றைப் பிறப்பிடமாகக் கொண்டவர்.  தனது ஆரம்பக் கல்வியை வட்டுக்கோட்டை, யாழ்ப்பாணக் கல்லூரியில் கல்வி கற்றார். எழுதுவினைஞராகத் தனது 17வது அகவையில் பணியாற்றத் தொடங்கினார். பின்னர் இலங்கைப் பல்கலைக்கழகத்தில் படித்துப் பட்டம் பெற்று 1960 வரையில் புலோலி இந்து ஆங்கிலப் பாடசாலையில் ஆசிரியராகப் பணியாற்றினார். பின்னர் இலங்கை சட்டக் கல்லூரியில் பயின்று வழக்கறிஞரானார்.

## அரசியலில்
இலங்கைத் தமிழரசுக் கட்சி (சமஷ்டிக் கட்சி) ஆரம்பித்த காலத்திலேயே துரைரத்தினம் அக்கட்சியில் இணைந்து, போராட்டங்களில் கலந்துகொண்டார். 1956 தேர்தலில் அக்கட்சியின் சார்பில் பருத்தித்துறை தேர்தல் தொகுதியில் போட்டியிட்டுத் தோற்றார். எனினும் 1960 மார்ச் தேர்தலில் போட்டியிட்டு வெற்றி பெற்று நாடாளுமன்றம் சென்றார். பின்னர் சூலை 1960, 1965, 1970 தேர்தல்களிலும் தமிழரசுக் கட்சியின் வேட்பாளராகப் போட்டியிட்டு வெற்றி பெற்றார்.

1972 ஆம் ஆண்டில் தமிழரசுக் கட்சி, அகில இலங்கைத் தமிழ்க் காங்கிரஸ் ஆகியன இணைந்து தமிழர் விடுதலைக் கூட்டணி என்ற கூட்டமைப்பை நிறுவினர். 1977 தேர்தலில் துரைரத்தினம் கூட்டணி சார்பில் பருத்தித்துறைத் தொகுதியில் போட்டியிட்டு வெற்றி பெற்றார். இலங்கைத் தமிழ்ப் போராளிகளின் அழுத்தத்தாலும், தமிழ் ஈழத்துக்கு ஆதரவளிப்பதில்லை என நாடாளுமன்றத்தில் சத்தியப்பிரமாணம் எடுப்பதற்கான ஆறாம் திருத்தச் சட்டமூலத்துக்கு எதிர்ப்புத் தெரிவித்தும், கருப்பு சூலை வன்முறைகளில் சிங்கள காடையர்களினால் 3,000 தமிழ் மக்கள் கொல்லப்பட்டமைக்கு எதிர்ப்புத் தெரிவித்தும், அனைத்து தமிழர் விடுதலைக் கூட்டணி உறுப்பினர்களும் 1983 முதல் நாடாளுமன்றத்தை ஒன்றியொதுக்கல் செய்தார்கள். மூன்று மாதங்கள் நாடாளுமன்றத்துக்குச் சமூகமளிக்காத நிலையில், 1983 அக்டோபர் 22 இல் கே. துரைரத்தினம் பருத்தித்துறை தொகுதிக்கான நாடாளுமன்ற இருக்கையை இழந்தார்.

## பிற்கால வாழ்க்கை
1983 இற்குப் பின்னர் துரைரத்தினம் தொண்டைமனாற்றில் உள்ள அவரது வீட்டில் தங்கி இருந்தார். இவரின் மகன் கமல் தமிழீழ விடுதலைப் புலிகள் அமைப்பில் இணைந்து போராளியானார். நெல்லியடி மத்திய மகா வித்தியாலய இராணுவ முகாம் மீதான தற்கொலைத் தாக்குதலில் மேஜர் கமல் இறந்தார். துரைரத்தினத்தின் மகளும் போராளியாக இறந்தார்.

1987 வடமராட்சி ஒப்பரேசன் லிபரேசன் இராணுவ நடவடிக்கையில், துரைரத்தினத்தின் வீடு இராணுவத்தினரால் கையகப்படுத்தப்பட்டதை அடுத்து, அவர் இடம்பெயர்ந்து அகதி முகாமில் தங்கியிருந்தார். இறுதிக்காலத்தில் ஆசிரமம் ஒன்றில் தங்கியிருந்த துரைரத்தினம் தனது 65-வது அகவையில் வயதில் 1995 செப்டெம்பர் 23 இல் காலமானார்.

கெருடாவில் கிராமத்தில் உள்ள வீதி ஒன்று இவரது பெயரால் "துரைரத்தினம் எம்பி ஒழுங்கை" என அழைக்கப்படுகிறது.

## மேற்கோள்கள்

பகுப்பு:1930 பிறப்புகள்
பகுப்பு:1995 இறப்புகள்
பகுப்பு:இலங்கை அரசியல்வாதிகள்
பகுப்பு:இலங்கைத் தமிழ் அரசியல்வாதிகள்
பகுப்பு:இலங்கைத் தமிழரசுக் கட்சி அரசியல்வாதிகள்
பகுப்பு:இலங்கையின் 4வது நாடாளுமன்ற உறுப்பினர்கள்
பகுப்பு:இலங்கையின் 5வது நாடாளுமன்ற உறுப்பினர்கள்
பகுப்பு:இலங்கையின் 6வது நாடாளுமன்ற உறுப்பினர்கள்
பகுப்பு:இலங்கையின் 7வது நாடாளுமன்ற உறுப்பினர்கள்
பகுப்பு:இலங்கையின் 8வது நாடாளுமன்ற உறுப்பினர்கள்
பகுப்பு:யாழ்ப்பாண மாவட்ட மக்கள்
பகுப்பு:இலங்கைத் தமிழ் வழக்கறிஞர்கள்
பகுப்பு:யாழ்ப்பாணக் கல்லூரி பழைய மாணவர்கள்
பகுப்பு:இலங்கைத் தமிழ் ஆசிரியர்கள்
பகுப்பு:இருபதாம் நூற்றாண்டு இலங்கை அரசியல்வாதிகள்
சுட்டி விகடன்

**சுட்டி விகடன்** என்பது 1999 முதல் 2019 வரை விகடன் குழுமத்திலிருந்து வெளிவந்த  சிறார் இதழாகும். வாசல், ஸ்பெஷல், எஃப்.ஏ. பக்கங்கள், பொது அறிவு, தொடர்கள், புதிரோ புதிர், காமிக்ஸ், விளையாட்டு, கதைகள், நகைச்சுவைத் துணுக்குகள் போன்ற பகுதிகளை உள்ளடக்கியது. நீதி நெறிக்கதைகள், விஞ்ஞான கட்டுரைகள், வரலாற்று குறிப்புகள் என்று குழந்தைகளுக்காகவே எழுதப்படுகின்றன.

மாணவர்களுக்கு பயன் தரும் எஃப் ஏ பக்கங்கள் ஒவ்வொரு இதழிலும் 16 பக்கங்கள் வெளியிடப்படுகின்றன.

ஒவ்வோர் இதழோடு மாணவர்களே தயாரிக்கும் என் பள்ளி என் சுட்டி இதழ் இணைப்பாக அளிக்கப்படுகிறது.

## கடல் பயணங்கள் நூல்
சுட்டி விகடனில் "சென்றதும் வென்றதும்" எனும் தலைப்பில் வெளியான வரலாற்று கட்டுரைகளை கடல் பயணங்கள் எனும் நூலாக வெளியிட்டுள்ளனர். இதன் ஆசிரியர் மருதன். இந்நூலை  கிழக்குப் பதிப்பகம்  வெளியிட்டுள்ளது.

## மேற்கோள்கள்


பகுப்பு:சிறுவருக்கான தமிழ் இதழ்கள்
நாணயம் விகடன்

**நாணயம் விகடன்,** விகடன் குழுமத்திலிருந்து வெளிவரும் பொருளாதார இதழாகும். வாசல், நாணயம் ஸ்பெஷல், ஆசிரியர் பக்கம், நடப்பு, பங்குச் சந்தை, கமாடிட்டி, சேமிப்பு, மியூச்சுவல் ஃபண்ட், தொடர்கள், கேள்வி-பதில் போன்ற பகுதிகளை உள்ளடக்கியது. எஸ்.எல்.வி. மூர்த்தி அவர்களின் மூன்றெழுத்து மந்திரம் MBA என்ற தொடர் தற்போது இந்த இதழில் வெளிவருகிறது.

## மேற்கோள்கள்


பகுப்பு:பொருளியல் தமிழ் இதழ்கள்
செவிலி

செவிலி என்பவள் வளர்ப்புத் தாய். தமிழ் இலக்கணங்களும், இலக்கியங்களும் பெண்மகளை வளர்த்தவளை மட்டுமே செவிலி எனக் காட்டுகின்றன. ஆண்மகனுக்கு பாங்கன், இளையர் என்னும் ஆண்மக்கள் மட்டுமே துணையிருப்பர். எனவே செவிலி என்னும் பெண்மகள் தலைவிக்குத் துணையிருப்பவளாகக் காட்டப்படுகிறாள்.
*செவிலி தன் மகளைத் தன் வளர்ப்பு மகளுக்குத் தோழியாக இருக்கச் செய்வாள். 
அகத்திணை மாந்தர்களில் ஒருவரான இவரது பங்கைத் தொல்காப்பியம் தொகுத்தும், விரித்தும் காட்டுகிறது.
## [[தொல்காப்பியம் களவியல் செய்திகள்|காதல் வாழ்க்கையில்]]
செவிலி தலைவியிடம் உரையாடும் இடங்கள் 13 எனச் சுட்டிக்காட்டி பிறவும் உண்டு எனத் தொல்காப்பியம் கூறுகிறது.
#தலைவியின் காதல் ஒழுக்கத்தை ஊர் தூற்றும்போது
#(பெதும்பைப் பருவத்து முலை புணர்ச்சிக்குப் பின் பருமனாகும்) இந்த மாற்றத்தைத் தலைவியிடம் காணும்போது
#காதலனுடன் காணும்போது
#ஊர் காதலைக் கட்டி விடும்போது
#வேலன் கழங்கை உருட்டிக் குறி சொல்லும்போது
#வெறியாட முடிவெடுக்கும்போது
#வெறியாட்டு மடத்தனம் என்னும்போது
#காதலி, காதலனை எண்ணிக் கனவில் அரற்றும்போது முதலில் தோழியை வினவுவாள்.
#மகளின் காதலைக் கூறி நற்றாய், தந்தை ஆகிய தெய்வங்களை வாழ்த்தும்போது
#காதலி, காதலனுடன் சென்றதை அறியும்போது
#ஓடிப்போன காதலர்கள் திருமணம் செய்துகொள்ளாமல் வாழும்போது
#தலைவன் குடிக்கும், தலைவி குடிக்கும் ஒப்புமை காணும்போது
#தலைவன் தலைவியரின் குண ஒற்றுமையை ஆராயும்போது
செவிலி தலைவியிடமும், அவளது தோழியிடமும் உரையாடுவாள்.

மற்றும் தலைவன் தலைவியைக் கொண்டுசென்றபோது தேடிச் சென்று வினாவுவாள்.

## [[தொல்காப்பியம் கற்பியல் செய்திகள்|கற்பு வாழ்க்கையில்]]
நிகழ்ந்ததையும், நிகழ்வதையும் நிகழப்போவதையும் சொல்லி, இனிச் செய்யவேண்டிய நல்லன இவை, செய்யாதிருக்க வேண்டிய நல்லவை அல்லாதன இவை எனத் தன் வளர்ப்பு மகளுக்கு எடுத்துக் காட்டி நல்வழிப் படுத்துவாள். 

செவிலி நல்வழிப் படுத்துவான.

## அடிக்குறிப்புகள்

## காண்க

பகுப்பு:தொல்காப்பியம்
பகுப்பு:தமிழர் வாழ்வியல்
தலைவி

தலைமை தாங்கும் ஆண்மகனைத் தலைவன் என்றும் பெண்மகளைத் தலைவி என்றும் கூறுகிறோம்.
* குடும்பத் தலைவி
* மகளிர் தலைவி
* அகத்திணைத் தலைவி

## வேறு
* தலைவி, 2021 திரைப்படம்
அகப்பொருள் தலைவி

**[[அகப்பொருள் மாந்தர்]]**களில் ஒருவராக வரும் தலைவியைத் தலைமகள், கிழத்தி, கிழவோள் மனையோள்  என்றெல்லாம் குறிப்பிடுவர். இவள் காதல் வாழ்க்கையில் காதலியாகவும், மனைவியாகவும் வெளிப்படுவாள். 
* அவனுக்கு அவள், அவளுக்கு அவன் என உரிமை உண்டாவதைக் கிழவன், கிழத்தி என்னும் சொற்களால் குறிப்பிடுவர். (கிழமை = உரிமை)
உடலுறவு உரிமை வாழ்க்கையில் இவளுக்கு உள்ள பங்கைத் தொல்காப்பியம் தொகுத்தும் விரித்தும் காட்டுகிறது. இவற்றால் தமிழரின் வாழ்க்கைப் பாங்கை உணரமுடியும்.
## [[தொல்காப்பியம் களவியல் செய்திகள்|காதல் வாழ்க்கையில்]]
காதல் வாழ்க்கையில் தலைவியின் பங்கும், உரையாடல்களும் நிகழும் சூழல்கள் இப்பகுதியில் தொகுத்துக் காட்டப்படுகின்றன.
:தலைவன் வருகையில் பகற்குறியும், இரவுக்குறியும் பிழைபட்டபோது
:அவன் வாராதபோது அவளுக்குப் பொழுது போகாமை
:குறியிடத்தைப் பார்க்கும்போதெல்லாம்
:திடீரென அவன் வீட்டுக்கே வந்துவிட்டால் அவனுக்கு உதவுதல்
:பெருந்தடைகளைக் கடந்து அவன் வரும்போது
:அவள் கூடிய பின்னர் நாணத்தொடு அவனை அனுப்பும்போது
:திருமணத்துக்குப் பின் உறவு என்று தோழி தடுக்கும்போது
:பெற்றோர் திருமணத்துக்கு உடன்பட்டபோதும், மறுத்தபோதும்
தலைவியின் கூற்று நிகழும்.

## [[தொல்காப்பியம் கற்பியல் செய்திகள்|கற்பு வாழ்க்கையில்]]
கற்புக் காலத்தில் தலைவியின் பங்கும், உரையாடுதலும் பற்றித் தொகுத்துரைக்கப்படும் செய்திகள்:
:உரிமை தந்த தலைவனின் அன்பைப் பாராட்டுதல்
:தலைவன் பிரிந்த காலத்தில் நோதல்
:குளத்தில் பிற மகளிருடன் நீராடியவனிடம் ஊடல்
:ஈன்றணிமைக் காலத்தில் தலைவன் புதியவளை நாடித் திரும்பியபோது ஊடல்
:கெஞ்சும் தலைவனை அவளிடம் கெஞ்சு எனல்
:அவளிடம் செல் எனத் திட்டுதல்
:காமக்கிழத்தி தன் மகனைத் தழுவி விளையாடும்போது மகனைத் திட்டுதல்.
:இந்த விளையாட்டுக் கண்டுகொள்ளாமல் செல்லல்
:தந்தையை ஒப்பர் மகன் என்று குழந்தையைப் பழித்தல்.
:அவன் விலகியிருந்த கொடுமையை எண்ணித் தானும் தற்காலிகமாக விலகி நிற்றல்.
:தன் காலடியில் வணங்கிய தலைவனை அந்தப் பெண்கள் இதனைக் காணவேண்டும் எனல்.
:அணி செய்வித்த தன் மகனை அவனது பரத்தை தூக்கும்போது நோதல்
:பரத்தை சூள் உரைத்ததைப் பற்றிக் கடிதல்
:தோழி தலைவன் பக்கம் பேசும்போது எதிர்த்துப் பேசுதல்.
இப்படித் தலைவி காய்ந்தும் (சினந்தும்), உவந்தும் (மகிழ்ந்தும்), பிரிந்தும் (ஊடியும்), பெட்டும் (விரும்பியும்) பேசுவாள்.

## அடிக்குறிப்புகள்

## காண்க

பகுப்பு:தமிழர் வாழ்வியல்
பகுப்பு:தொல்காப்பியம்
இந்திய சுதந்திர லீக்

**இந்திய விடுதலை கூட்டமைப்பு **  அல்லது **இந்திய சுதந்திர லீக்** (*Indian Independence League*, சுருக்கமாக **IIL**) 1920களிலிருந்து 1940கள் வரை இயங்கிய ஓர் அரசியல் இயக்கமாகும். இந்தியாவிற்கு வெளியே வாழ்ந்திருந்த மக்களை ஒருங்கிணைத்து  இந்தியாவிலிருந்து பிரித்தானிய ஆட்சியை நீக்குவதற்காக இந்த இயக்கம் 1928ஆம் ஆண்டில் உருவானது. இந்த அமைப்பில் தென்கிழக்காசியாவின் பல்வேறு பகுதிகளில் வசித்த இந்திய குடியேறிகள், நாடு கடத்தப்பட்ட இந்திய தேசியவாதிகள்  பங்கேற்றனர். இரண்டாம் உலகப் போரின் போது மலாயாவை கைப்பற்றியிருந்த சப்பானியர்கள் அங்கிருந்த இந்தியர்களை இந்தக் கூட்டமைப்பில் சேர்ந்திட ஊக்குவித்தனர்.

முதன்மையாக இந்திய தேசியத்தை வளர்த்திடவும் இந்திய விடுதலை இயக்கத்திற்கு சப்பானியர்களின் ஆதரவைப் பெற்றிடவும் உருவாக்கப்பட்ட இந்தக் கூட்டமைப்பு மோகன் சிங்கின் தலைமையிலமைந்த முதல் இந்திய தேசியப் படையுடன் செயலாற்றி பின்னர்   நடத்திச் செல்லவும் நேரிட்டது.  சுபாஷ் சந்திர போஸ் தென்கிழக்காசியா வந்து இந்தியத் தேசியப் படையை மீள்வித்த பிறகு கூட்டமைப்பு அவரது தலைமையில் இயங்கியது. நாடு கடந்த இந்திய அரசு உருவானநிலையில் இந்தக் கூட்டமைப்புக் கலைக்கப்பட்டது.

## சான்றுகள்

## உசாத்துணைகள்
*.
*.

பகுப்பு:இந்திய தேசிய ராணுவம்
பகுப்பு:இந்திய விடுதலைப் போராட்டம்
தேசிய நூலகம், சிங்கப்பூர்

[thumb|right|[தேசிய நூலகம், '''சிங்கப்பூர்|தேசிய நூலக கட்டிடம் தேசிய நூலக சபை தலைமையகம்.]]

**சிங்கப்பூர் தேசிய நூலகம்** (மலாய்: *Perpustakaan Negara*, ஆங்கிலம்: *National Library*) எனப்படுவது சிங்கப்பூரின் முதன்மை நூலகங்களில் ஒன்று ஆகும்.  இது 100 விக்டோரியா வீதியில், 11, 306 சதுர மீட்டர் பரப்பளவில் உள்ள ஒரு புதிய 16 அடுக்குமாடிக் கட்டிடத்தில் அமைந்துள்ளது.

இங்கு சுமார் 200 000 மேற்பட்ட நூல்களும், 727 இதழ்களும், 74 பத்திரிகைகளும் மேலும் பல்வேறு பல்லூடக உள்ளடக்கங்களும் உள்ளன.

சிங்கப்பூர் புத்தக தேசிய நூலகங்கள் நான்கு அதிகாரப்பூர்வ மொழிகளை கொண்டது; தேசிய நூலகங்கள்: ஆங்கிலம், சீன, மலாய் மற்றும் தமிழ் . காகித புத்தகங்கள் தவிர, நூலகங்கள் மேலும் கடன்களை குறுந்தகடு கள் மீது, இலக்கமுறைப் பல்திறவாற்றல் வட்டுகள், VCDகள், வீடியோ கேசட்கள், ஒலிப்புத்தகத்திலும், குறுவட்டுகள், புத்தகங்கள் மற்றும் பருவ இதழ்கள், DVD-வீடியோகள் மற்றும் இசை குறுந்தகடுகள் (Esplanade வெளியீட்டில் கடைசி). அதன் தலைமை நிறுவனம், **தேசிய நூலகம், சிங்கப்பூர்**, அதன் புதிய வளாகம் **விக்டோரியா தெரு** ஜூலை 2005 22 ல் இருந்து  அதன் புதிய வளாகத்தை கொண்டுள்ளது..

## தமிழ் உள்ளடக்கம்
சிங்கப்பூர் தேசிய நூலகத்தில் சிங்கப்பூர் தமிழ் இலக்கியம் சார் சேகரிப்புகள், இங்கு வெளியிடப்பட்ட அரிய தமிழ் நூல் சேகரிப்புகள், இவை தொடர்பாக வழிகாட்டிகள் ஆகியவை உள்ளன.

## வெளி இணைப்புகள்
* தேசிய நூலக அவை
* சிங்கப்பூர்த் தமிழ் இலக்கிய வளர்ச்சி
* அரிய தமிழ் நூல்கள்-ஒரு கண்ணோட்டம்

## மேற்கோள்கள்

பகுப்பு:தமிழ்ச் சேகரிப்புகள் கொண்ட நூலகங்கள்
பகுப்பு:சிங்கப்பூரில் கட்டடங்களும் கட்டமைப்புகளும்
பகுப்பு:தேசிய நூலகங்கள்
குடும்பத் தலைவி

பொதுவாகத் தலைமை தாங்கும் ஆண்மகனைத் தலைவன் என்றும் பெண்மகளைத் தலைவி என்றும் கூறுகிறோம்.

கும்பத்தில் தலைவன் உயிருடன் இல்லாதபோது குடும்பத்துக்குத் தலைமைப் பொறுப்பினை ஏற்று நடத்தும் தலைவியாகிய பெண்மகளைக் குடும்பத் தலைவி என்பது வழக்கம். இது உலகெங்கும் பின்பற்றப்படும் வழக்கம். பண்டைய உலகில் வெளியிடங்களுக்குச் சென்று வரும் ஆண்மகன் பலரும் அறிந்த ஒருவனாக விளங்கினான். பெண்மகள் அவ்வாறு ஊரறிந்த ஒருத்தியாக இல்லை. எனவே குடும்பத் தலைவனுக்கே முதன்மை இடம் தரப்பட்டது. 

இந்தக் குடும்பத் தலைவியின் பெயர் பதிவில் இருக்கும்.

அகத்திணையில் தலைவியாக வரும் பெண்ணின் பெயர் இலக்கியங்களில் யாண்டும் கூறப்படுவதில்லை.
## காண்க
* தலைவி, அகத்திணை
* மகளிர் தலைவி

பகுப்பு:தமிழர் வாழ்வியல்
சுவராஜ்

**சுவராச்சு ** (*Swaraj*) என்ற இந்தி மொழிச் சொல் பொதுவாக *தன்னாட்சி*யைக் குறித்த போதும்  மகாத்மா காந்தி இதனை *உள்ளாட்சி* என்ற பொருளில் பயன்படுத்தினார். காந்தியின் கருத்தாக்கத்தின்படி புதிய இந்திய அரசு படிநிலையில் அமைந்த அரசாக இல்லாது  தனிநபர் மற்றும் சமூகக் கட்டமைப்புகளின் தன்னாட்சி மூலம் ஆளப்படுவதை விரும்பினார்.  அரசியல் அதிகாரம் மையப்படுத்தப்படாது அதிகாரப் பரவல் இதன் முதன்மை குவியமாக இருந்தது. இந்தக் காந்தியின் கருத்தாக்கம்  பிரித்தானிய அரசியல் மற்றும் சமூக அமைப்புகளுக்கு எதிராக இருந்தமையால் பிரித்தானியரால் நிறுவப்பட்ட அரசியல், பொருளியல், நிர்வாக, சட்ட, இராணுவ மற்றும் கல்வி அமைப்புகளை கைவிடக் கூறினார்.

காந்தியின் இக்கருத்தாக்கம் முழுமையாக இந்தியாவில் பின்பற்றப்படாவிடினும் இதற்காக அவர் நிறுவிய தன்னார்வலர் அமைப்புகள் இந்தக் கொள்கையை முன்னெடுத்துச் சென்றன. நிலச் சீர்திருத்தச் சட்டங்கள்  வரும் முன்பே இக்கொள்கையின்படி அமைந்த வினோபா பாவேயின்  நிலக்கொடை இயக்கம்  தனிநபர்களால் தாமாகவே தமது கூடுதல் விளைநிலத்தை வறியவர்களுக்குப் பகிர்ந்தளிக்க முன்னோடியாக விளங்கியது. சுவராச்சின் தாக்கத்தால் நிலச்சுவான்தார் முறையும் முடிவுக்கு வந்தது.

## சான்றுகள்

## வெளி இணைப்புகள்

* The Swaraj Foundation
* Kumarappa Institute Of Gram Swaraj
* Global Gandhian Movement for Swaraj

பகுப்பு:இந்திய விடுதலைப் போராட்டம்
பகுப்பு:காந்தியம்
உத்தமபாளையம் கல்வி மாவட்டம்

**உத்தமபாளையம் கல்வி மாவட்டம்** என்பது தேனி முதன்மைக் கல்வி மாவட்டத்தில் உள்ள இரு கல்வி மாவட்டங்களில் ஒன்றாகும். தேனி மாவட்டத்தின் உத்தமபாளையம் வருவாய்க் கோட்டத்தின் கீழுள்ள உத்தமபாளையம் மற்றும் போடிநாயக்கனூர் வட்டங்களிலுள்ள அனைத்து உயர்நிலை மற்றும் மேல்நிலைப் பள்ளிகளும் இக்கல்வி மாவட்டத்தின் எல்லைகளுக்குட்பட்டதாக இருந்தன. 

2018 ஆம் ஆண்டு ஜூன் 1 முதல் முன்பிருந்த இரண்டு கல்வி மாவட்டங்களுடன் தேனி கல்வி மாவட்டம் புதிதாகத் தொடங்கப்பட்டதால், இக்கல்வி மாவட்டத்திலிருந்த போடி வட்டாரம் தேனி கல்வி மாவட்டத்தில் இணைக்கப்பட்டது. தற்போது கம்பம் வட்டாரம், உத்தமபாளையம் மற்றும் சின்னமனூர் வட்டாரங்களிலுள்ள அனைத்து உயர்நிலை மற்றும் மேல்நிலைப் பள்ளிகளும் இக்கல்வி மாவட்டத்தின் எல்லைகளாக மாற்றம் பெற்றன.

இக்கல்வி மாவட்டத்திற்கு மாவட்டக் கல்வி அதிகாரி தலைமை அதிகாரியாக இருக்கிறார்.

## மேற்கோள்கள்

பகுப்பு:தேனி மாவட்டத்தில் கல்வி
தேனி முதன்மைக் கல்வி மாவட்டம்

**தேனி முதன்மைக் கல்வி மாவட்டம்** என்பது வருவாய்த்துறையின் கீழான தேனி மாவட்டத்திலுள்ள பள்ளிக் கல்விக்கான மாவட்டமாகும். இந்த முதன்மைக் கல்வி மாவட்டத்தில் பெரியகுளம் கல்வி மாவட்டம் மற்றும் உத்தமபாளையம் கல்வி மாவட்டம் என இரு கல்வி மாவட்டங்கள் செயல்பட்டுக் கொண்டிருந்தன. 2018 ஆம் ஆண்டு ஜூன் 1 முதல் முன்பிருந்த இரண்டு கல்வி மாவட்டங்களுடன் தேனி கல்வி மாவட்டம் புதிதாகத் தொடங்கப்பட்டுச் செயல்பட்டு வருகிறது.  தேனி முதன்மைக் கல்வி மாவட்டத்திற்கு, மாவட்ட முதன்மைக் கல்வி அதிகாரி தலைமை அதிகாரியாகச் செயல்படுகிறார்.

## மேற்கோள்கள்

பகுப்பு:தேனி மாவட்டத்தில் கல்வி
மாவட்டத் தொடக்கக் கல்வி அதிகாரி

**மாவட்டத் தொடக்கக் கல்வி அதிகாரி** என்பவர் தமிழ்நாட்டில் ஒவ்வொரு மாவட்டத்திலும் உள்ள தொடக்கப்பள்ளிகள் மற்றும் நடுநிலைப்பள்ளிகளுக்கான தலைமை அதிகாரியாவார். இவர் உதவித் தொடக்கக் கல்வி அதிகாரிகள் துணையுடன் அரசு மற்றும் அரசு உதவி பெறும் தொடக்கப் பள்ளிகள் மற்றும் நடுநிலைப் பள்ளிகளின் நிருவாகங்களைக் கண்காணிப்பு செய்து பள்ளிக் கல்வி மேம்பாட்டிற்கான பணிகளை மேற்கொளகிறார். இந்த மாவட்டத் தொடக்கக் கல்வி அதிகாரி பணியிடம் மாவட்டக் கல்வி அதிகாரி நிலையிலானது. 

பகுப்பு: தமிழ்நாடு அரசு
பகுப்பு:நிர்வாக அலகுகள்
பகுப்பு:தமிழ்நாட்டில் கல்வி
உதவித் தொடக்கக் கல்வி அலுவலர்

**உதவித் தொடக்கக் கல்வி அதிகாரி** என்பவர் தமிழ்நாட்டில் ஒவ்வொரு மாவட்டத்திலும் உள்ள உள்ளாட்சி அமைப்புகளில் இருக்கும் ஊராட்சி ஒன்றியங்கள் அளவிலான எல்லைகளிலுள்ள தொடக்கப்பள்ளிகள் மற்றும் நடுநிலைப்பள்ளிகளுக்கான தலைமை அதிகாரியாவார். (இது மாநகரப்பகுதிகளில் மாறுபடலாம்) இவர் மாவட்டத் தொடக்கக் கல்வி அதிகாரியின் கீழ் பள்ளிக் கல்வி மேம்பாட்டிற்கான பணிகளை மேற்கொளகிறார். 

## மேற்கோள்கள்

பகுப்பு:தமிழ்நாடு அரசு
பகுப்பு:நிர்வாக அலகுகள்
பகுப்பு:தமிழ்நாட்டில் கல்வி
மகளிர் தலைவி

தலைமை தாங்கும் ஆண்மகனைத் தலைவன் என்றும் பெண்மகளைத் தலைவி என்றும் கூறுகிறோம்.

சமூகத்திலும், விளையாட்டு பொன்ற அமைப்புகளிலும் மகளிர் அணி அமையும்போதும், கூட்டமாகச் செயல்படும்போதும் தலைமை தாங்குவதற்காகத் தலைவி ஒருத்தி அவ்வப்போது உருவாக்கப்படுகிறாள். இது புறத்தார்க்குத் தோற்றமளிக்கும் செயல்பாடு ஆகையால் இந்தத் தலைவியின் இயற்பெயர் பதிவில் இடம் பெறும்.

அகத்திணை மாந்தர்களில் ஒருவரான தலைவியின் இயற்பெயர் பதிவில் இடம்பெறுவதில்லை.
## காண்க
* குடும்பத் தலைவி
* அகத்திணைத் தலைவி

பகுப்பு:தமிழர் வாழ்வியல்
இந்து தேசியம்

**இந்து தேசியம் ** (Hindu nationalism) எனப்படுவது இந்தியாவின் வரலாற்றுவழியான ஆன்மீக, பண்பாட்டுக் கூறுகளை அடிப்படையாகக் கொண்டு வெளியிடப்படும் சமூக, அரசியல் சிந்தனைகளின் தொகுப்பாகும். "இந்து தேசியம்" என்பதை  *இந்து நாட்டுவாதம்* என்பது மிக எளிய நேரடியான மொழிபெயர்ப்பென்று சிலர் கருதுகின்றனர்; இவர்கள் "இந்து அரசியல்" என்று குறிப்பிடுவதை விரும்புகின்றனர்.

இந்திய வரலாற்றில் உள்நாட்டு கருத்துக்கள் இந்திய அரசியலுக்கு ஓர் தனி அடையாளத்தைக் கொடுத்ததுடன் குடிமைப்படுத்திய ஆட்சிக்கு எதிராக விளங்கியது. இத்தகைய தேசியவாதம் பிரித்தானிய ஆட்சியை ஆயுதங்கள் கொண்டும், அரசியல் வலியுறுத்தல்  மூலமும் அகிம்சை வழிகளிலும் எதிர்த்துப் போராட உந்துதலாக இருந்தது. மேலும் இந்து தேசியம்  சீர்திருத்த இயக்கங்கள் மற்றும் பொருளியல் கருத்துகளில் தாக்கம்  ஏற்படுத்தியது.

## சான்றுகோள்கள்

## உசாத்துணைகள்
* Walter K. Andersen. ‘Bharatiya Janata Party: Searching for the Hindu Nationalist Face’, In The New Politics of the Right: Neo–Populist Parties and Movements in Established Democracies, ed. Hans–Georg Betz and Stefan Immerfall (New York: St. Martin’s Press, 1998), pp.&nbsp;219–232. ( or )
* Partha Banerjee, In the Belly of the Beast: The Hindu Supremacist RSS and BJP of India (Delhi: Ajanta, 1998). 
*Bhatt, Chetan, *Hindu Nationalism: Origins, Ideologies and Modern Myths*, Berg Publishers (2001), .
*
*
* Ainslie T. Embree, ‘The Function of the Rashtriya Swayamsevak Sangh: To Define the Hindu Nation’, in Accounting for Fundamentalisms, The Fundamentalism Project 4, ed. Martin E. Marty and R. Scott Appleby (Chicago: The University of Chicago Press, 1994), pp.&nbsp;617–652. ()
*
*
*Balbir K, Punj, "Hindu Rashtra " South Asian Journal

## வெளி இணைப்புகள்

* https://archive.today/20130117023950/www.americanchronicle.com/articles/view/245998
*The Hindu phenomenon - Girilal Jain
*Why Hindu Rashtra 
*Video documentary showcasing the social service works of the RSS 
*Voice of Dharma

பகுப்பு:இந்திய அரசியல்
பகுப்பு:இந்து சமய அமைப்புகள்
பகுப்பு:இந்துத்துவம்
பகுப்பு:இந்து தேசியம்
பகுப்பு:ராஷ்டிரிய சுயம்சேவாக் சங்கம்
பகுப்பு:ராஷ்டிரிய சுயம்சேவாக் சங்கத்தின் தத்துவங்கள்
பஞ்சிகாவத்தை

**பஞ்சிகாவத்தை** (*Panchikawatte*) இலங்கையின் கொழும்பில் உள்ளதோர் நகர்ப்பகுதி ஆகும். கொழும்பு 10 என்றழைக்கப்படும் வலயத்தினுள் அமைந்துள்ளது. அஞ்சல் குறியீடு 01000 ஆகும். வண்டி உதிரிப் பாகங்கள் விற்கும் கடைகள், வாகனங்களை பழுதுபார்க்கும் நிலையங்கள் இங்கு அதிக அளவில் காணப்படுகின்றன. டவர் மண்டபம் எனப்படும் கலைநிகழ்ச்சிகள் இடம்பெறும் மண்டபமும் ஆர். பிரேமதாச அரங்கம் எனப்படும் பன்னாட்டு துடுப்பாட்ட அரங்கமும் இங்கு காணப்படுகின்றன.  இங்கு சிங்கள மக்களும், தமிழ் பேசும் மக்களும் அண்ணளவில் சமனாக காணப்படுகின்றனர். 

## மேற்கோள்கள்
தொல்காப்பியம் கற்பியல் செய்திகள்

கற்பு என்பது திருமணத்துக்குப் பின்னர் ஆணும் பெண்ணும் உறவு பூண்டு வாழும் வாழ்க்கை. திருமணத்துக்கு முன்னர் வாழும் வாழ்க்கையைக் களவு என்றும், திருமணத்துக்குப் பின்னர் வாழும் வாழ்க்கையைக் கற்பு என்றும் கொள்வது தமிழ்நெறி. களவையும் கற்பையும் **கைகோள்** என்பர். இத் தொடரில் கை என்பது கைப்பற்றி வாழும் ஒழுக்கத்தைக் குறிக்கும். இந்த ஒழுக்கம் பற்றிய செய்திகளைத் தொல்காப்பியம் பொருள் அதிகாரத்தில் கற்பியல் என்னும் தலைப்பில் விளக்குகிறது.
## கற்பியல் செய்திகள்
பெண்ணைக் கொடுப்பதற்கு உரிமை உடைய மரபினர் சடங்குகளுடன் தலைவனுக்குத் தருவது கற்பு எனப்படும். தலைவனுடன் தலைவி செல்லும்போது கொடுப்பவர் இல்லாச் சடங்குடனும் கற்பு நிகழும். நான்கு வகையான குலத்தொழில் நிலைகளில் அந்தணர், அரசர், வணிகர், வேளாளர் சடங்குடன் பெண்ணைக் கொடுப்பவர் மேல் மூவரே. இந்தச் சடங்கு முறையை வேளாளரும் பின்பற்றுவது உண்டு. சடங்கைப் பெற்றோர்களும், மற்றவர்களும் கூடிச் செய்வது வழக்கம். இதில் பொய்யும் குறைபாடுகளும் தோன்றிய பின்னர் ஐயர் சடங்குகளைச் செய்துவைத்தனர். 

தலைவன்,  தலைவி,  தோழி,  காமக்கிழத்தியர்,  செவிலி,  அறிவர்,  கூத்தர்,  இளையர்,  பார்ப்பார்,  ஆகியோரின் பங்கும் உரையாடல்களும் இப்பகுதியில் தொகுத்தும் தனித்துச் சுட்டியும் காட்டப்படுகின்றன.

## குறித்துச் சொல்லப்பட்டவை
*அவன்பின் சென்ற தலைவி வழியில் கண்டனவும், நேர்ந்தனவும் ஆகிய அச்சம் தரும் செய்திகளை அவனிடமும், வாயில்களிடமும் பேசமாட்டாள். 
*கற்பு, காம இன்பம் தந்து பெறுதல், பெண்பாலார்க்கு உரிய ஒழுக்க முறைமைகள், பொறையுடைமை, நிறையுடைமை, பொறுமையுடன் விருந்தினரைப் பேணுதல், சுற்றத்தாரைப் பாதுகாத்தல், போன்றவை தலைவிக்கு உரிய மாண்புகள் (சிறப்புகள்). 
*தலைவனிடம் முகம் கொடுத்துப் பேசுதல் வாயில்களின் கடமை.  
*அறிவர் தலைவனையும் தலைவியையும் இடித்துரைப்பர்.  
*தலைவி ஊடல் தணியவில்லை என்றால் தலைவனும் ஊடுவான். 
*அப்போது தோழி தலைவனை ஆற்றுவிப்பாள்.  
*தலைவனைக் கொடியன் என்னும் உரிமை தோழிக்கு உண்டு. 
*அலர் களவுக் காலத்திலும், பரத்தைமை பற்றிக் கற்புக் காலத்திலும் நிகழும். 
*இதனால் காம இன்பம் சிறக்கும். 
*கிழவன் விளையாட்டிலும் இன்பம் மிகும். 
*வாயில்கள் தலைவியிடம் தலைவனைப்பற்றிக் கோள் மூட்டமாட்டார்கள்.  நான் என்ன செய்வேன் என்று நழுவிக்கொள்வர். 
*போர்ப்பாசறையில் பெண் அனுமதிக்கப்படுவதில்லை. 34 போர்க்காலத்தில் வேறோர் இடத்தில் பெண்ணைக் கூடுவது உண்டு. 
*போர்க்காலத்தில் தலைவி நிலையைத் தலைவனிடம் பேசமாட்டார்கள். வெற்றிக்குப் பின்னர்தான் சொல்வார்கள். 

## பிரிவின் கால அளவு
*தலைவியின் பூப்பிலிருந்து 12 நாள் கரு தோன்றும் காலம். அப்போது தலைவியைத் தலைவன் பிரியமாட்டான். 
*கல்விப் பிரிவு மூன்று ஆண்டைக் கடப்பதில்லை. 
*தூது, போர்ப் பிரிவு ஓர் ஆண்டுக்குள் இருக்கும் 
*பிற பிரிவுகளும் ஓர் ஆண்டுக்கு உட்பட்டனவே 
*ஆறு, குளம் ஆகியவற்றில் நீராடச் செல்லும் பிரிவும் உண்டு. 

## இறத்தல் என்னும் துறவு
*இல்லற எல்லையைக் கடப்பதை இறத்தல் என்றும், துறத்தல் என்றும் கூறுவர். காம இன்பம் நிறைவு பெற்ற காலத்தில், மக்களுக்குப் பாதுகாவலாக இருந்துகொண்டு, அவர்களும், சுற்றத்தாரும் அறநெறியைக் கடைப்பிடிக்கச் சிறந்த வழி இன்னது எனப் பயிற்றுவித்துக்கொண்டு வாழ்வதுதான் இல்லறத் துறவு.
*இந்தத் இறந்தாரைத் திருக்குறள் குறிப்பிடுகிறது.

## அடிக்குறிப்பு
தனி எண்களாக உள்ளவை தொல்காப்பியம் கற்பியல் நூற்பா எண்ணைக் குறிக்கும்.

பகுப்பு:தமிழர் வாழ்வியல்
பகுப்பு:தொல்காப்பியம்
நானிலம்

தமிழர் நிலத்தை நான்கு வகையாகப் பாகுபடுத்திப் பார்த்தனர். முல்லை, குறிஞ்சி, மருதம், நெய்தல் என்பன அவை. முல்லையும் குறிஞ்சியும் முறைமையில் திரிந்து பாலை என்பதோர் படிமம் கொள்வதை உணர்ந்து பாலை என்னும் நிலத்தையும் கற்பித்துக்கொண்டனர். தமிழ்நாட்டில் பாலைவனம் இல்லை. நிலத்திணையை நாம் இவ்வாறு புரிந்துகொள்ளவேண்டும். 
;ஐந்திணை
ஐந்திணையை அன்பொடு புணர்ந்த ஐந்திணை எனத் தொல்காப்பியம் குறிப்பிடுகிறது. தொல்காப்பியம் களவியல் 1 இது அகத்திணை வாழ்க்கையின் ஒழுக்கத்தை அடிப்படையாகக் கொண்டது.
*இவ்வாறு 4 வகையான நிலத்தையும், 5 வகையான ஒழுக்கத்தையும் புரிந்துகொள்ள வேண்டும்.

பகுப்பு:தொல்காப்பியம்
பகுப்பு:நில அமைப்புகள்
செங்குந்தர் பிள்ளைத்தமிழ்

**செங்குந்தர் பிள்ளைத்தமிழ்**, சிறீ ஞானப்பிரகாச முனிவரால் எழுதப்பட்ட நூலாகும். இது செங்குந்தர் இனத்தைச் சேர்ந்தவர்களைப் பற்றி எழுதப்பட்ட பிள்ளைத்தமிழ் வகை  பிரபந்த நூலாகும். செங்குந்தர்களுடைய வீரம், நியாயம், தியாகம் முதலிய சிறப்புகளை இந்நூல் கூறுகிறது.

## உள்ளடக்கம்

ஆண்பாற் பிள்ளைக்கவியாகப் பத்து பருவங்களை உடையது.  வீரவாகு தேவர் உட்பட ஒன்பதின்மர், சுப்பிரமணியக் கடவுள் மரபில் வந்தவர்கள் என்னும் செய்தியைத் தெரிவிக்கின்றது. இதனை, 

என்னும் அடியால் அறியலாம். அன்றியும், 

எனக் கூறப்படுதலால், செங்குந்த நாடு என்று ஒரு நாடு இருந்ததென்பதும், செங்குந்தர் அந்நாட்டை ஆண்டனர் என்பதும் தெரிய வருகிறது.

## உசாத்துணை

* காஞ்சி சிறீ நாகலிங்க முனிவர் எழுதிய செங்குந்தர் பிரபந்தத் திரட்டு, 1926.

பகுப்பு:சைவத் தமிழ் இலக்கியம்
பகுப்பு:செங்குந்தர் பற்றிய தமிழ் இலக்கியங்கள்
பெரண்டி கோயில்

**பெரண்டி கோயில்** *(Berendi Kovil or Berendi Temple)* என்பது இலங்கை, மேல் மாகாணத்தில், அவிசாவளை நகரிலிருந்து கிட்டத்தட்ட 3 கி.மீ. தொலைவில் தலுதுவ எனும் கிராமத்தில் இடிபாடுகளுடன் காணப்படும் 500 ஆண்டுகள் பழமையான ஒரு இந்து கோயிலாகும்  இந்தக் கோயில் சீதாவக்கை அரசு நிலவிய காலத்தில், சீதாவக்கை ஆற்றின் அருகாமையில் முதலாம் இராஜசிங்கன் மன்னனால் கட்டுவிக்கப்பட்டது என "அசிரிமத் சீதாவக்க" எனும் சிங்கள நூல் கூறுகிறது. அத்துடன் இக்கோயில் இலங்கையின் தொல்லியல் ஆய்வுகளுக்கு உட்பட்ட ஒரு  தொல்லியல் களமுமாக விளங்குகிறது. இலங்கையின் வரலாற்றாசிரியரும் தொல்பொருள் ஆய்வாளருமான கா. இந்திரபாலா அவர்கள் இலங்கையில் பௌத்தம் வேரூண்டியப் போதும் சிங்களவரிடம் சைவ சமயச் செல்வாக்கும் காணப்பட்டன என்றும், பதினாராம் நூற்றாண்டில் அது உச்சநிலையில் அரச அரண்மனை வரை செல்வாக்குடன் காணப்பட்டது என்றும், அதன் பின்னனியிலேயே சீதாவக்கை அரசின் மன்னனான முதலாம் இராஜசிங்கன் தனது பாரம்பரிய சமயமான பௌத்தத்தை விட்டு சைவ சமயத்தை தழுவியதுடன், ஒரு அழகிய கோயிலை கட்ட ஆடம்பித்தான் என்றும், அது கட்டுமாணப் பணி நிறைவுறாத நிலையில், பெரண்டி கோயில் எனும் பெயரில் காணப்படுகிறது என்றும் தனது ஆதி இலங்கையில் இந்துமதம் எனும் நூலில் குறிப்பிட்டுள்ளார். அத்துடன் இக்கோயில் விஜயநகரக் கட்டிடக்கலையின் பாணியைச் சேர்ந்தது என்பதையும் குறிப்பிட்டுள்ளார்.

## வரலாறு
சீதாவக்கை அரசு எனும் அரசை மாயாதுன்னை எனும் மன்னனின் ஆட்சி நிலவிய காலத்தில், மன்னனின் மகனான முதலாம் இராஜசிங்கன் தனது தந்தையைக் கொன்று அரியணையேறினான். அதன் பாவத்தில் இருந்து விடுபடும் நோக்கில் சைவ சமயத்தை தழுவியதுடன், அரிட்டகி பெருமாள் எனும் குருக்களின் ஆலோசனைக்கிணங்க சைவக் கடவுளாகிய சிவனின் ஒரு வடிவமான வைரவர் கோயில் ஒன்றை இருந்து கி.பி. 1582இல் கட்டுவித்தான். பின்னர் சீதாவக்கை அரசு போத்துகீசரின் ஆளுகைக்கு உட்பட்ட வேளையில் இக்கோயில் பலமுறை தாக்குதலுக்கு உள்ளாகியது என்பது தொல்பொருள் ஆய்வாளர் எச். சி. பி. பெல் என்பவரின் கருத்தாகும்.

## பெரெண்டி காரணப் பெயர்
வைரவரை சிங்களவர் "பைரவயா" அல்லது "பைரவ தெய்யா" என அழைக்கும் வழக்கு உள்ளது. என்றாலும் "பெரண்டி" என்பதற்கான சிங்கள விளக்கமோ, பெயர் காரணமோ சரியாக அறியப்படவில்லை. இருப்பினும் "பைரவயா" எனும் பெயரே காலப்போக்கில் மருவி "பெரண்டி" என திரிபடைந்திருக்கலாம் எனும் ஒரு கூற்று உள்ளது. தமிழில் கோயில் எனும் சொல் பேச்சு வழக்கில் கோவில் என்றும் அழைக்கப்படுவது வழமை; அவ்வழமைக்கு அமைவாகவே "பெர்ண்டி கோவில்" என்பதில் வரும் "கோவில்" எனும் பெயர் சிங்களவரிடமும் நிலைத்துள்ளது.

## அமைவிடம்
கொழும்பில் இருந்து அட்டன், நுவரெலியா செல்லும் வழியில் கிட்டத்தட்ட 60 கி.மீ. தொலைவில், அவிசாவளை நகரில் இருந்து பிரிந்து தலுதுவ எனும் ஊருக்குச் செல்லும் பாதையில் 3 கி.மீ. தொலைவில் இக்கோயில் இடிபாடுகளுடன் காணப்படுகிறது.
## சான்றுகோள்கள்


## வெளியிணைப்புகள்
* தமிழர் பாரம்பரியம்கூறும் 500 ஆண்டுகள் பழைமையான தொல்லியல் தலம்
* Berendi Kovil **படங்களுடன்**
* வீரகேசரியின் ஆய்வு **காணொளி**

பகுப்பு:இலங்கையின் தொல்லியற்களங்கள்
பகுப்பு:சீதாவக்கை அரசு
பகுப்பு:இலங்கையில் உள்ள இந்துக் கோவில்கள்
கலித்துறையந்தாதி

**கலித்துறையந்தாதி**, நாகைமுத்துக்குமார தேசிகர் என்பவரால் எழுதப்பட்ட நூலாகும். இந்நூல் செங்குந்த மரபினரின் சிறப்புக்களும் வீர தீரங்களும் சொல்லப்படுகின்றன. ஈட்டியெழுபது முதலிய நூல்களை இம்மரபினர் பெற்ற வரலாறுகள் இந்நூலில் கூறப்பட்டுள்ளன.

## இவற்றையும் பார்க்க
* செங்குந்தர் துகில்விடு தூது
* செங்குந்தர் பிள்ளைத்தமிழ்
* செங்குந்தர் பிரபந்தத் திரட்டு

## உசாத்துணை

* காஞ்சி சிறீ நாகலிங்க முனிவர் எழுதிய செங்குந்தர் பிரபந்தத் திரட்டு, 1926.

பகுப்பு:செங்குந்தர் பற்றிய தமிழ் இலக்கியங்கள்
பகுப்பு:சைவத் தமிழ் இலக்கியம்
ஊசல் (நூல்)

**ஊசல்**, என்னும் நூல் மயிலை நாதர் என்பவரால் பாடப்பட்டது. இதில் செங்குந்த குலத்தரைப் பெரும்பாலும் மன்னவராகக் கொண்டு பாடப்பட்ட செய்தி விளங்குகிறது.

## உள்ளடக்கம்
செங்குந்தர் உமாதேவியார் புத்திரர் என்றும், சோழமண்டல முதலிகள் என்று இந்நூல் கூறுகிறது.

## உசாத்துணை

* காஞ்சி சிறீ நாகலிங்க முனிவர் எழுதிய செங்குந்தர் பிரபந்தத் திரட்டு, 1926.

பகுப்பு:செங்குந்தர் பற்றிய தமிழ் இலக்கியங்கள்
பகுப்பு:சைவத் தமிழ் இலக்கியம்
செங்குந்தர் குலமாட்சி

செங்குந்தர் பிரபந்தத் திரட்டில் உள்ள **செங்குந்தர் குலமாட்சி** என்னும் பகுதி,  தி. நா. சபாபதி முதலியார் என்பவரால் தொகுக்கப்பட்டதாகும், இவர் செங்குந்தர் பிரபந்தத் திரட்டு நூல் எழுதக் காரணமாக இருந்தவர்.

## உள்ளடக்கம்
பலர், பல காலங்களில் இயற்றிய நூல்களில் செங்குந்தர் பற்றி வரும் குறிப்புகளைக் கொண்ட பாடல்களைச் சபாபதி முதலியார், செங்குந்தர் குலமாட்சி என்னும் தலைப்பில் தொகுத்து வழங்கியுள்ளார்.
என்ற நெறியில் இத்தொகுப்பு அமைந்துள்ளது.

## உசாத்துணை

* காஞ்சி சிறீ நாகலிங்க முனிவர் எழுதிய செங்குந்தர் பிரபந்தத் திரட்டு, 1926.

## குறிப்புகளும் மேற்கோள்களும்


பகுப்பு:செங்குந்தர் பற்றிய தமிழ் இலக்கியங்கள்
பகுப்பு:சைவத் தமிழ் இலக்கியம்
காங்கேயர்

**காங்கேயர்**, 14-ம் நூற்றாண்டில் வாழந்த சைவ சமயத்தைச் சேர்ந்த புலவராவார். இவர் தொண்டை மண்டலச் செங்குந்தர் மரபினில் பிறந்தவர். இவர் எழுதிய 'உரிச்சொல் நிகண்டு', மிகவும் பிரபலமான அகராதி(lexicon) ஆகும். இது ஆண்டிப்புலவர் எழுதிய 'ஆசிரிய நிகண்டுவில்' குறிப்பிடப்பட்டுள்ளது. இது 1840-ம் ஆண்டு 220 பாடல்களுடன் மட்டும் பாண்டிச்சேரியில் பதிப்பிக்கப்பட்டது, பின்னர் 1858-ம் ஆண்டு யாழ்ப்பாணத்தில் வெளியிடப்பட்ட பதிப்பில் 330 பாடல்கள் உள்ளது. வெண்பா அளவீடுகளைக் கொண்டு எளிதில் புரிந்துகொள்ளமாறு எழுதப்பட்டுள்ள இந்நூல் பள்ளிகளில் பயன்படுத்தப்படுகிறது.
## வெளி இணைப்புகள்
காங்கேயர் செய்த உரிச்சொல் நிகண்டு

## மூலம்
#The Tamil Plutach: containing a summary account of the lives of the poets by Simon Casie Chitty
#A survey of the sources for the history of Tamil literature by Mu Kōvintacāmi

## குறிப்புகளும் மேற்கோள்களும்

பகுப்பு:தமிழ்ப் புலவர்கள்
தசாங்கம்

**தசாங்கம்** என்பது மரபு வழித்தோன்றல்களின் பத்து அங்கங்களை குறிக்கும் பாடல் வகை. 

**கருணீகர்** புராணத்தில் காணப்படும் தசாங்கம் அத்ரி மாதவ முனிவரால் கி . மு. ஆறாம் நூற்றாண்டுகளுக்கு முன்னர் இயற்றப்பட்டது. கி. பி. இரண்டாம் நூற்றாண்டில் பாரிசநாதரால் சமஸ்கிருதம் மற்றும் தமிழில் மொழிபெயர்க்கப்பட்டதாகும். கி. பி. 1909 ஆம் ஆண்டில் திரு. அ. வரதநஞ்சயப்பிள்ளை அவர்களால் மறுபதிப்பு செய்யப்பட்ட கருணீகர் புராணத்தில் பக்கம் 247ல் காணப்படுகிறது. கருணீகர்க்கு உரிய மலை,  ஆறு, நாடு, நகர், மாலை, குதிரை,கொடி,  யானை, முரசு, கொடி, ஆணை முதலிய பத்து அங்கங்களை பாடலாக குறிப்பிடுகிறது. 

"கனகவரை கங்கை நதி காம்பீலி நாடுசீர் கண்டவோ தனபுரந்தார் வனசமர கதிவாசி வெள்ளானை வளரன்ன மருவுகொடி வேதமுரசந் தினதினமு நீடுசீர்க் கருணீக  ராணைத் தசாங்கங் கொடுத்தன்பினாற் றனமதிக மகிழ்வாகி யூகியங் கத்துடன் றணியிற் வாழ்கவென்றார்" 

அதுபோல செங்குந்தர் மரபினர்ககுரிய தசாங்கங்களைக் கூறும் நூல் தசாங்கம் நூலாகும்.  இந்நூல் *சத்திய சந்தர்* என்பவரால் இயற்றப்பட்டது.

## உள்ளடக்கம்
இதில் மலை, ஆறு, நாடு, நகர், மாலை, குதிரை, யானை, முரசு, கொடி, செங்கோல் ஆகிய பத்துங் கூறப்படும். இவற்றில் செங்கோல் ஒழிய மற்றைய ஒன்பதும் இரண்டாகக் கூறப்படும் சிறப்பு கவனித்தக்கது. ஒன்று விண்ணரசுக்கும் மற்றொன்று மண்ணரசுக்குமாக அமைக்கப் பெற்றுள்ளன. இதனைச் 

என்னும் அடி நன்கு விளக்கும். ஒவ்வொரு பாட்டுக்கும் ஒவ்வொரு பறவையை முன்னிலைப்படுத்திக் கூறப்படுஞ் சிறப்பு பெற்றுள்ளது.

## உசாத்துணை
* காஞ்சி சிறீ நாகலிங்க முனிவர் எழுதிய செங்குந்தர் பிரபந்தத் திரட்டு, 1926.

பகுப்பு:செங்குந்தர் பற்றிய தமிழ் இலக்கியங்கள்
பகுப்பு:சைவத் தமிழ் இலக்கியம்
வரைவின் மகளிர்

பொதுமகளிரைத் திருவள்ளுவர் ‘வரைவின் மகளிர்’ எனக் குறிப்பிடுகிறார்.  வரைவு என்னும் சொல் ஒருவன் ஒருத்தி என்று வரையறை செய்துகொள்ளும் (வரைந்துகொள்ளும்) திருமணத்தை உணர்த்தும். திருமணம் செய்துகொள்ளாமல் கட்டுப்பாடின்றிக் காசுக்காகத் தன் உடலின்பத்தை விற்கும் மகளிர் வரைவின் மகளிர். 

இருமனப் பெண்டிர், பண்பில் மகளிர், பிறர் நெஞ்சில் பேணிப் புணர்பவர், புன்னலம் பாரிப்பார், பொதுப்பெண்டிர், பொதுநலத்தார், பொருள் விழையும் ஆய்தொணியார், பொருட் கொருளாளர், மாய மகளிர், வரைவிலா மாணிழையார் என்றெல்லாம் திருக்குறள் குறிப்பிடும் தொடர்கள் இவர்களது பண்பைப் புலப்படுத்துகின்றன.

இவர்களைப் பரத்தையர் என்றும் கூறுவர். பரம் என்னும் பரம்பொருள் எல்லாருக்கும் உரியது. பரத்தன், பரதர், பரத்தை என்னும் சொற்கள் வரையறுத்துக்கொண்ட ஒழுக்கம் இல்லாதவராய் பரந்துபட்ட ஒழுக்கம் பூண்டு வாழ்பவரை உணர்த்துவன. 

இவர்களைப் பொதுமகன் பொதுமகள் என்னும் சொற்களாலும் குறிப்பிடுவர்

## சொல் விளக்கம்
பொதுமகளிர் என்னும் சொல்லோடு தொடர்புடைய சில சொற்களின் விளக்கம்
*பரத்தமை  – பரத்தமைத் தொழில்
*பரத்தைமை  – பரத்தைமைத் தொழில்
*பரத்தன்  – பரந்துபட்ட ஒழுக்கம் உடையவன்
*பரத்தர்  – பரந்துபட்ட ஒழுக்கமுடைய இளைஞர்கள் 
*பரத்தை  – பரந்துபட்ட ஒழுக்கம் உடையவள்
*கணிகையர்  – காலம் கணித்த ஒழுக்கத்தால் காணம் கொடுப்போருக்கு உடலின்பத்தை விற்கும் கலையரசி
*காமக்கிழத்தி  - காமம் துய்க்க உரிமையாக்கிக்கொள்ளப்பட்ட பெண்
*காமக்கிழத்தியர் – காமம் துய்க்க உரிமையாக்கிக்கொள்ளப்பட்ட மகளிர் 
**ஒத்த கிழத்தியர் – தானும் தன் மனைவியும் போன்று ஒத்த குலத்தில் தலைவன் தனக்கென உரிமையாக்கிக்கொள்ளப்பட்டவள்
**இழிந்த கிழத்தியர் – தலைவனால் உரிமையாக்கிக் கொள்ளப்பட்ட அவனினும் தாழ்ந்த குலத்து மகள் 
**வரையப்பட்டோர் – தலைவனால் உரிமையாக்கிக் கொள்ளப்பட்ட கணிகையர் மகள்
## வாழ்வியல்
### குற்றத்துக்குத் தண்டனை
* பொதுமகளிர் குற்றம் புரிந்தால், குற்றம் புரிந்த விலைமகளின் தலையில் ஏழு செங்கல்களை ஏற்றி ஊரைச்  சுற்றி அழைத்து வருதல் அக்கால வழக்கம்.  மதுரையில் குற்றம் சுமத்தப்படாத வரைவின் மகளிர் வாழ்ந்தனர். மன்னர்களும் தம் மனையில் ஒடுங்கிக் கிடக்கும் பெருமித வாழ்க்கையோடு வாழ்ந்தனர். 

### கலைத் தேர்ச்சி
* அவர்கள் 64 வகையான கலைகளில் தேர்ச்சி பெற்றவர்கள். மதுரையில் அவர்கள் வாழ்ந்த தெரு தனியே இருந்தது 

## அடிக்குறிப்பு

பகுப்பு:சங்க காலச் சமூகம்
தேனி. பொன். கணேஷ்

**பொன்கணேஷ்** என்பவர் ஒரு எழுத்தாளர். சென்னையில் உணவகம் ஒன்றை சொந்தமாக நடத்தி வந்த இவர் தமிழில் வெளியாகும் பல அச்சிதழ்களில் துணுக்குகள் (குறுந்தகவல்கள்), கட்டுரைகள் போன்றவற்றை எழுதியிருக்கிறார். ஆன்மிகம் குறித்த செய்திகளை எழுதுவதில் அதிக ஆர்வமுடையவர்.

## எழுதியுள்ள நூல்கள்
#மறந்து போகுமா ஆசை முகம் ( 2012) 
#கண்மணி நீ வர காத்திருந்தேன் ( 2014)
#காதலை தவிர வேறு எதுவும் இல்லை ( 2013)
#அன்பே அமிதா ( 2011)

பகுப்பு: தமிழக எழுத்தாளர்கள்
பகுப்பு:1964 பிறப்புகள்
பகுப்பு:தேனி மாவட்ட எழுத்தாளர்கள்
இன்பகவி

**இன்பகவி** (**சேவியர் ஹென்ரிக் லீம்**) என்பவர் ஒரு தமிழ்ப் புலவரும் நாடகவியலாளரும் ஆவார்.

## இளமைக் காலம்
இன்பகவி, சேவியர் ஹென்ரிக் லீம் திருநெல்வேலி மாவட்டத்தைச் சேர்ந்த மணப்பாறையில் பிறந்தார். இவருடைய பெற்றோர்கள் பரதவர் குலத்தைச் சேர்ந்தவர்கள். மிகவும் இளைய வயதிலேயே இன்பகவி, தூத்துக்குடியில் பரதர் இனத்தின் தலைவராக விளங்கிய டான் கேப்ரியல் வாஸ் கோமஸ்ஸின் ஆதரவு பெற்று, எட்டயபுர அரசரை அணுகினார். ஆரம்பத்தில், அரசர் இவரை விரும்பாததைப் போலத் தெரிந்தாலும், அரசரைத் தன்னுடைய எழுத்துகளால் கவர்ந்தார், அரசரும் பரிசுகளை அள்ளி வழங்கினார்.

சிறிது காலத்திற்குப் பிறகு, தஞ்சாவூரில் உள்ள இரண்டாம் சரபோஜியின் அரண்மனைக்கு அனுப்பப்பட்டார்.  தஞ்சாவூரில், இவர் அமைச்சர் தாதூஜியை கவர்ந்தார்.  இவர் தூத்துக்குடியில் குறைந்தகாலமே தங்குவதற்கு இவருடைய உடல்நலக் குறைவும் ஒரு காரணமாக விளங்கியது.

தன்னுடைய பிந்தைய நாட்களில், இன்பகவி யாழ்ப்பாணம் மற்றும் கொழும்புக்கும் சுற்றுலா சென்றார். இவருடைய குடிப்பழக்கத்தால், உடல்நலக்குறைவும் அவருடைய புகழும் குறையத் தொடங்கியது. இவர் யாழ்ப்பாணத்திலிருந்து செல்லும் முன்பு, பிலிப் ரோட்ரிகோ முத்துக்கிருஷ்ணாவைக் குறித்து *குறவஞ்சி* என்னும் நாடகத்தினை உருவாக்கினார். .

இன்பகவி 1835-ம் ஆண்டு காலமானார்.

## படைப்புகள்
இன்பகவி பல்வேறு நாடகங்களையும், கவிதைகளையும் எழுதியுள்ளார். இவர் கிறித்தவம் மட்டுமின்றி சைவம் மற்றும் வைணவத் துதிப்பாடல்களையும் பாடியுள்ளார்.

## குறிப்புகள்

## மேற்கோள்கள்

* 

பகுப்பு:1835 இறப்புகள்
பகுப்பு:தமிழ்ப் புலவர்கள்
பகுப்பு:கிறித்தவத் தமிழறிஞர்கள்
ஆதலினால் காதல் செய்வீர்

**ஆதலினால் காதல் செய்வீர்**, தொடர்கதை சுஜாதாவால் எழுதப்பட்டு குமுதம் இதழில் தொடர்கதையாக வந்தது.

## கதைக் கரு

ஜோமோ (ஜோலார்ப்பேட்டை மோகன்), அரிஸ் (பூர்ணசந்திர ராவ் உண்மையான பெயர் - அரிஸ்ட்டாட்டில் என்பதின் சுருக்கம் அரிஸ்), கிட்டா (கிருஷ்ணமூர்த்தி) என்கிற மூன்று பிரம்மச்சாரிகள், திருமணமான மாமாவுடன் (பார்ஸாரதி) ஒரே அறையில் தங்கியிருக்கிறார்கள். பார்ஸாரதியின் மனைவி, தமிழ் விரும்பி; வேறு நகரத்தில் வசித்து வருகிறார். கதையின் நாயகன் ஜோமோ, அபிலாஷா என்கிற பெண்ணைச் சந்தித்து காதலாகிறான். கிட்டா காதலித்துக் கல்யாணம் செய்துகொள்ள இருப்பது, கஸ்தூரி என்கிற கர்நாடக காவல்துறையில் வேலை செய்பவரை. அரிசைக் காதலிப்பவள், வீட்டுக்காரியின் மகள் லின்னி. இந்தக் காதல்களில் நேரும் பிணக்குகள், அல்லல்கள், குறுக்கீடுகள், போராட்டங்கள் உள்ளிட்டவைகளை நகைச்சுவையுடன் எழுதியுள்ளார், சுஜாதா.

## குறிப்புகளும் மேற்கோள்களும்

பகுப்பு:தமிழ்ப் புதினங்கள்
பகுப்பு:சுஜாதாவின் புதினங்கள்
விகடன் பிரசுரம்

**விகடன் பிரசுரம்**, விகடன் குழுமத்தினால் நடத்தப்படுகின்ற ஒரு பதிப்பகமாகும். 600க்கும் மேற்பட்ட புத்தகங்களை பல்வேறு துறைகளின் கீழ் இந்த பதிப்பகம் வெளியிட்டுள்ளது. விகடன் குழுமத்தினால் நடத்தப்படுகின்ற இதழ்களில் தொடர்களாக வந்து மக்களின் வரவேற்பினை பெற்றவை தனிப் புத்தகங்களாக வெளியிடப்படுகின்றன.

இணைய வழியிலான புத்தக விற்பனையும் தற்போது விகடன் பிரசுரத்தால் நடத்தப்படுகிறது. இவை தவிர, பணக்கட்டளை அல்லது வங்கி வரைவோலையாகவும் பணம் செலுத்திப் புத்தகங்களைப் பெறும் முறையும் உள்ளது.

## பிரிவுகள்

### அறிவியல் - ஆய்வு - தொழில்நுட்பம்
மனிதனுக்குள்ளே ஒரு மிருகம், பெண்ணின் மறுபக்கம், தலைமைச் செயலகம் ஆன்லைனில் A to Z, லேப்டாப் A to Z, அச்ச ரேகை.. தீர்வு ரேகை, வருங்காலத் தொழில்நுட்பம், கண்டுபிடித்தது எப்படி? (பாகம் 2)

### இலக்கியம்‍‍ - இலக்கணம் - பொன்மொழிகள்
எஸ்.ராமகிருஷ்ணன் அவர்களின் தேசாந்திரி, கதாவிலாசம், துணையெழுத்து, கேள்விக்குறி நூல்களும், இலக்கியச் சித்திரங்களும் கொஞ்சம் சினிமாவும், காதல் பால், கம்பனில் ராமன் எத்தனை ராமன் போன்ற நூல்களும் வெளியிடப்பட்டுள்ளன.

### சட்டம்
தகவல் அறியும் உரிமைச் சட்டம், மோட்டார் வாகனச் சட்டம், தைரியமாக சொத்து வாங்குங்கள், நீங்களும் நுகர்வோரே போன்ற நூல்கள் சட்டம் சம்மந்தமாக வெளியிடப்பட்டுள்ள நூல்களாகும்.

### ஆன்மிகம்
அவதார புருஷன், மகா சுதர்ஸன வழிபாடு, தட்சிணாமூர்த்தி வழிபாடு, சாக்கிய முனி புத்தர், தமிழ்மறை தந்த பன்னிருவர் என பல ஆன்மீக நூல்கள் விகடன் பிரசுகத்தினால் வெளியிடப்பட்டுள்ளன. சக்தி விகடன் ஆன்மீக இதழில் வெளிவந்து புகழ்பெற்ற ஆன்மீக தொடர்கள் புத்தகங்களாக வெளியிடப்படுகின்றன.

### ஜோக்ஸ் - கார்ட்டூன்ஸ்
ஸ்ரீதர் கார்ட்டூன்ஸ் (பாகம் 1), மதன் கார்ட்டூன்ஸ் (பாகம் 1), விகடன் ஜோக்ஸ் 2008, ஸ்ரீதர் ஜோக்ஸ், தாணு ஜோக்ஸ், ராஜு ஜோக்ஸ், கோபுலு ஜோக்ஸ் (பாகம் 1), டயலாக்,கோபுலு ஜோக்ஸ் (பாகம் 2) போன்ற நூல்கள் மக்களின் வரவேற்பினை பெற்றவை.

### சமையல்

கிச்சன் கிளினிக், சாந்தாஸ் சமையல், 30 நாள் 30 ருசி, வெரைட்டி ஃபாஸ்ட் புட் போன்ற நூல்கள் சமையல் கலை சார்ந்து வெளியிடப்பட்டுள்ளன.

### ஆன்மிக வரலாறு

### தன்னம்பிக்கை - சுயமுன்னேற்றம்

### இல்லறம்

### சுட்டிகளுக்காக

### பெண்களுக்காக

### சமூக, அரசியல் கட்டுரைகள்

### பொது
புகழ்பெற்ற பிரித்தானிக்கா கலைக்களஞ்சியம் தமிழில் விகடன் பிரசுரத்தினரால் வெளியிடப்பட்டது.

### சினிமா - திரைக்கதை - வசனம் - நாடகம் - இசை
* சினிமா விகடன்

### மொழிபெயர்ப்பு நூல்கள்

## பொன்னியின் செல்வன்
2216 பக்கங்களைக் கொண்ட அமரர் கல்கி எழுதிய பொன்னியின் செல்வன் புதினத்தினை 2012 ஜனவரியில் விகடன் பிரசுரம் வெளியிட்டது. ஓவியர் மணியம் தீட்டிய வண்ண ஓவியங்களுடன் பிரமிப்பான வடிவில் வெளிவந்து புகழ்பெற்றது.

## வெளி இணைப்புகள்
விகடன் பிரசுரம்

பகுப்பு:தமிழ்ப் பதிப்பகங்கள்
பகுப்பு:தமிழ்க் கலைக்களஞ்சியப் பதிப்பகங்கள்